ཐར་པ་མདོ་ཙམ་དུ་བྱ་བ་མོས་པའི་སྟོབས་རབ་ཏུ་བསྐྱེད་པ།
ཆ་གསར་དུ་འཕེལ་བ་དང་། དུས་མཆོད་ཆེན་པོའི་མིག་ལྟོས་གོང་འཕེལ་དུ་མཛད་པ་དང་།
གཙུག་ལག་ཁང་ཆེན་པོ་དང་། གཟིམས་ཁང་ཆེན་མོ་དང་། འདུ་ཁང་གི་སྟོད་ཚར་རྣམས་གསར་
བཞེངས་ལྟ་བུར་མཛད་པ་སོགས་ལས་སྟབས་བསམ་གྱིས་མི་ཁྱབ་པས་ན། སྤྱིར་གླང་ཐང་པ་སྐུ་
མཆེད་དགོན་པའི་ཞབས་རྟོགས་ལ་དཀའ་དྲིན་ཆེ། ཇི་སྲིད་གདན་ས་ལོ་བརྒྱད་མཛད་པ་འདིའི་
རིང་སྐུ་མཚམས་ཟླ་རེ་ཙམ་སྡོམ་པ་ལྟ་བུའི་སོས་དལ་ཡང་མ་མཛད་པར། དམ་པའི་ཆོས་ཉན་
བཤད་ཁོ་ནས་དུས་འདའ་བའི་དགོངས་པ་བཟང་པོ་ཉེ་བར་བཟུང་པས་ན། ལུང་རྒྱུན་དང་བཤད་
རྒྱུན་དང་། གསུང་ངག་སོགས་སྒྲུབ་བརྒྱུད་འཛིན་པའི་སློབ་མ་སྐར་མའི་ཚོགས་ཙམ་དར་ཞིང་རབ་
ཏུ་རྒྱས་པར་གྱུར་ཏེ། དུས་དེ་ཙམ་ན་ས་སྐྱ་པའི་ཆོས་དོན་གཉེར་གྱི་མི་ཆེ་རྒུ་མཐའ་དག་ཀྱང་
ཁེངས་དྲེགས་ཀྱི་ཡུལ་དུ་མ་གྱུར་ཅིང་། བསྡུ་བའི་དངོས་པོ་བཞི་དོན་དུ་གཉེར་བས། པད་མའི་
ཚལ་དུ་བུང་བའི་ཚོགས་རྣམས་སྤྲིན་ལྟར་འདུ་བ་དང་མཚུངས་པ་ཁོ་ནར་མ་ཟད། ལུང་རྒྱུན་ཙམ་
དོན་གཉེར་གྱི་བློ་གྲོས་གཞོན་ནུ་མ་དག་ཀྱང་། བཤེས་གཉེན་གང་ཡང་རུང་བ་གཞན་དག་གི་དྲུང་
དུ་མ་བགྲོད་པར། རྗེ་བཙུན་དམ་པ་འདི་ཉིད་ཀྱི་དྲུང་དུ་ལྷག་པར་འདུ་བས་སོ། །དེ་བས་ན།
ལུང་བཤད་ཀྱི་རྒྱུད་པ་འཛིན་པའི་སློབ་མ་ཕྲན་ཚེགས་སུ་གྱུར་པ་རྣམས་ལྟ་ཅི་སྨོས། ཆེ་བཙུན་དུ་
གྱུར་པ་མང་པོ་དག་བགྲང་བར་ག་ལ་ནུས། རྗེ་གོང་མ་དེ་དག་གི་ཆོས་ཀྱི་བརྒྱུད་པ་འཛིན་ནུས་པ་
དག་མདོ་ཙམ་བསྡུ་ན། གསང་ཕུ་གླིང་སྟོད་ཀྱི་གདན་ས་བ་བསོད་ནམས་ལེགས་མཆོག་པ་དང༌།
སྡེ་སྣོད་འཛིན་པ་ཆེན་པོ་ཆོས་ཀྱི་རྒྱལ་མཚན་པ་སོགས་ཆེན་པོ་རྣམ་པ་བཞི་དང་། གཞུང་ལས་དང་
འཆད་ཉན་འཛིན་པའི་སློབ་དཔོན་རྣམ་པ་གསུམ་དང་། ནཱ་ལེནྡྲ་ནས་བཤེས་གཉེན་ཆེན་པོ་ནམ་
མཁའ་སྙིང་པོ་དང་། ནམ་མཁའ་བཟང་པོ་སོགས། དུས་དེ་དུས་སུ་བཞུགས་པའི་ཉན་བཤད་པ་
བསྟན་པའི་རྒྱུན་ལ་ཕན་འདོགས་མཛད་ནུས་པ་མཐའ་དག་གིས། ཐ་ནའང་བླ་མ་གོང་མའི་བཀའ་
འབུམ་སྣ་རེ་ཙམ་མ་གསན་པ་ཅིག་ཀྱང་མེད་པ་དང་། རྒྱ་མ་བྱ་ཡུལ་གྱི་མཁན་པོ་རྣམ་པས་གསུང་
གི་བསྒྲུབ་བརྒྱུད་བཟུང་བ་དང་། སྟག་ལུང་ཐང་པའི་མཁན་སློབ་ཆོས་གསུམ་ཇི་སྙེད་པ་བུ་སློབ་ཏུ་
མ་གྱུར་པ་ཅིག་ཀྱང་མེད་པ་དང་། རྒྱལ་རོང་ན་ནམ་མཁའ་རྒྱལ་མཚན། རབ་སྒང་དུ་ལྷ་ཡགས་
དཀོན་མཆོག་གྲགས། སྡེ་སྣོད་འཛིན་པ་ནམ་མཁའ་སངས་རྒྱས་རྣམས་ཀྱིས་གསུང་ངག་གི་བརྒྱུད་
335

ལྔ་རིག་དབེ་ཚོགས་ལས།
༼མ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
པ་བཟུང་བ་དང༌། སྤོམ་འབོར་དུ་ཆོས་རྗེར་མདོ་བ་སོགས་གསུང་ངག་གི་བརྒྱུད་འཛིན་གསུམ་
ཙམ་བྱུང་བ་དང་། སྨར་ཁམས་སུ་ཨ་ཀར་ཆོས་རྗེས་ཀྱང་ཆོས་འབྲེལ་གསན་ཞིང་། བཤེས་
གཉེན་ཀུན་དགའ་ཟླ་བ་དང་། ཤཱཀྱ་བློ་གྲོས་པ་གཉིས་ཀྱིས་གསུང་ངག་ཆ་ལག་དང་བཅས་པའི་
བརྒྱུད་པ་བཟུང་བ་དང༌། སླད་ནས་ཀྱང་བསྒྲུབ་པའི་ལུང་སྦྱིན་པས་རྒྱུད་འཛིན་དུ་ལུང་བསྟན་པ་
མང་ཞིག་ཡོད་པར་མངོན་ནོ། །གཞན་ཡང་སྐྱེས་བུ་དམ་པ་འདི་ནི། བཤེས་གཉེན་གླང་རི་ཐང་
པའི་སྤྲུལ་པ་ཡིན་ཞེས། རྒན་པོ་དག་འདི་སྐད་དུ་གླེང་བ་ཐོས་ཏེ། བཤེས་གཉེན་གླང་རི་ཐང་པ་
དེ་ནི་བཤེས་གཉེན་པོ་ཏོ་བའི་གསུང་གིས། གླང་ཐང་པ་རྡོ་རྗེའི་མིང་ཅན་འདི་ནི་ཚུལ་རྣམ་པར་
དག་ཅིང་། བྱང་ཆུབ་ཀྱི་སེམས་རང་ཤར་དུ་ཡོད། གཞན་གྱི་དོན་ལ་སྐྱོ་ངལ་མེད་པས་ན་བསྟན་
པའི་བདག་པོའོ་ཞེས་དབུགས་དབྱུང་བར་མཛད་ཅིང་། རྡོ་རྗེ་གདན་པ་ཆེན་པོས་སངས་རྒྱས་སྣང་
བ་མཐའ་ཡས་ཀྱི་སྤྲུལ་པར་ལུང་བསྟན། ཁོང་པ་རང་གིས་ཀྱང་སྐྱེ་བ་ཐམས་ཅད་དུ་དགེ་སློང་གི་
དངོས་པོ་འཛིན་པར་དམ་བཅས་པས་ན། དཔལ་ལྡན་ལྷ་མོ་མངོན་སུམ་དུ་བྱོན་ནས་དྲེའུའི་སྒྲ་ལྷང་
ལྷང་པོར་ལན་གསུམ་དུ་བསྒྲགས། དུས་དེ་སྲིད་དུ་སྲུང་མ་བྱེད་པར་ཁས་བླངས་པ་སོགས་ཆེ་བའི་
ཡོན་ཏན་དང་ལྡན་པ་དེས། རང་ལོ་བདུན་ཅུ་ལ་ཐུག་པའི་བར་དེ་སྲིད་དུ། གླང་ཐང་ཉིས་སྟོང་ལྔ་
བརྒྱ་དང་། ཤར་བ་སུམ་སྟོང་བརྒྱད་བརྒྱ་གཅིག་ཏུ་བསྡུས་པའི་བཤེས་གཉེན་དམ་པ་མཛད།
དེ་བཞིན་གཤེགས་པའི་སྐུ་གདུང་རིང་བསྲེལ་གྱི་སྙིང་པོ་ཅན་གྱི་མཆོད་རྟེན་བཞེངས། པུ་ཏོ་བས་
གཙོ་མཛད་པའི་དགེ་སློང་ཉིས་སྟོང་ཙམ་གྱིས་རབ་ཏུ་གནས་པ་མཛད་པ་མཐར་ཕྱིན་པའི་ཚེ། འདི་
སྐད་དུ། ཆོས་གྲྭ་འདི་ཤིན་ཏུ་རྒུད་པར་གྱུར་པའི་ཚེ། ཁོ་བོ་ཐངས་གཅིག་འོང་བ་དག་ན་ཡང་ཤིན་
ཏུ་དར་ཏེ། གླིང་རི་སྐྱེས་དང་འབྲེལ་བར་གྱུར་པའི་ཚེ་ཐེངས་གཅིག་འོང་། ཞེས་པའི་གཏམ།
མཆོད་རྟེན་གྱི་དཀར་ཆག་ཡི་གེར་བྲིས་པ་དག་ན་ཡོད་དོ། །ཞེས་རྒན་པོ་ཀུན་གྱིས་མཐུན་པར་
གླེང་ཞིང༌། རྒུད་པའི་དུས་སུ་འབྱོན་པ་དེ། རིན་པོ་ཆེ་བཟང་པོ་དཔལ་བའམ། ལོཙྪ་བ་ཤཱཀྱ་
བཟང་པོའམ། སྤྱན་སྔ་རིན་པོ་ཆེ་གང་རུང་ཞེས་ངོས་འཛིན་ཞིང་། དར་བའི་དུས་སུ་འབྱོན་པ་དེ་
རྗེ་བཙུན་འདི་ཉིད་དོ། །ཞེས་གསུངས་པ་དག་ཐོས་སོ། །གང་ལྟར་ཡང་། གླང་རི་ཐང་གི་ཆོས་
གྲྭ་འདི་རྒུད་པའི་དུས་སུ་འཁྲུངས་ནས། དར་ཞིང་རྒྱས་པར་མཛད་པའི་གང་ཟག་སྟོབས་པོ་ཆེ་ཇི་
336

རྗེ་བཙུན་ཆོས་ཀྱི་རྗེ་གླང་རི་ཐང་པ་བློ་གྲོས་རྒྱལ་མཚན་དཔལ་བཟང་པོའི་རྣམ་པར་ཐར་པ་མདོ་ཙམ་དུ་བྱ་བ་མོས་པའི་སྟོབས་རབ་ཏུ་བསྐྱེད་པ།
སྙེད་བྱོན་པ་དེ་དག །བཤེས་གཉེན་ཆེན་པོ་དེས་བྱིན་གྱིས་བརླབས་པའི་སྐུ་གསུང་ཐུགས་དང་
ཡོན་ཏན་ཕྲིན་ལས་ཀྱི་སྤྲུལ་པ་ཉིད་དུ་གདོན་མི་ཟ་བར་ངེས་སོ། །གང་ལྟར་ཡང་རུང་སྟེ། རྒྱལ་
སྲས་ཆེན་པོ་དག་ཏུ་མཚོན་པར་བྱེད་པའི་ཆོས་འདི་ལྟ་སྟེ། རྟག་ཏུ་སྐྱོན་རིག་པས་ཁྱིམ་ན་གནས་པ་
ལ་མངོན་པར་མི་དགའ་ཞིང་། འདོད་པའི་ཡོན་ཏན་མཐའ་དག་ལས་སེམས་བསྲུང་བ་དང་།
ནམ་ཡང་ངེས་པར་འབྱུང་བ་ལ་དགའ་ཞིང༌། ལེགས་པར་གསུངས་པའི་ཆོས་འདུལ་བ་དག་ལ་
གཅེས་སྤྲས་སུ་བྱ་བ་དང་། སྐྱེ་བོ་མཐའ་དག་ལ་བྱམས་ཤིང་ཁོང་མི་ཁྲོ་བས་སྙན་པར་སྨྲ་བ་དང༌།
བཞིན་གྱི་མདངས་གསལ་བས་གསོང་པོར་སྨྲ་ཞིང་། ཡོ་བྱད་ཀྱི་ཁྱད་པར་ཅི་འབྱོར་པ་དག་སྦྱིན་
པར་སྤྲོ་བ་སྟེ། ཆོས་འདི་དག་གང་ལ་ཡོད་པ་དེ་ནི་རྒྱལ་སྲས་ཆེན་པོར་མཚོན་པའི་ཆོས་ཐོག་མར་
དགེ་བ་སྟེ། དེ་དག་ཀྱང་རྗེ་བཙུན་འདི་ལ་གཞོན་ནུར་གྱུར་པའི་དུས་ཉིད་ནས་མངའ་བའོ། །
བྱང་ཆུབ་སེམས་དཔའི་ཚུལ་ཁྲིམས་ཉིན་མཚན་གྱི་ཐུན་བཞིར་ལེན་པ་ལས་མི་གཡེལ་ཞིང་། རྟག་
ཏུ་དགེ་བའི་བཤེས་གཉེན་བསྟེན་པ་ལ་མངོན་པར་དགེས་པ་དང༌། བྱང་ཆུབ་སེམས་དཔའི་སྡེ་
གཞན་
སྣོད་དག་ཀློག་པ་དང༌། འདྲིས་ཤིང་ཀུན་ཆུབ་པར་བྱེད་པ་ལ་འགྲུས་པ་མི་ལྷོད་པ་དང་།
ལ་ཐོ་མི་འཚམས་ཞིང་། ཕྲག་དོག་པ་དང་། རང་ལ་ཁེངས་པའི་དུག་གིས་མ་གོས་པ་དང་།
དཀོན་མཆོག་མཆོད་པ་ལ་བརྩོན་ཞིང༌། ཕྱི་ནང་གི་བདོག་པ་ཐམས་ཅད་གཏོང་བར་ཞུགས་པ་
དང་། མང་དུ་ཐོས་པས་ངོམས་མི་ཤེས་ཤིང་། སེམས་ཅན་གྱི་དོན་ལ་སྐྱོ་བ་སྤངས་པ་ཞེས་བྱ་བ་
འདི་དག་ནི། རྒྱལ་སྲས་ཆེན་པོར་མཚོན་པའི་ཆོས་བར་དུ་དགེ་བ་སྟེ། དེ་དག་ཀྱང་རྗེ་བཙུན་འདི་
ལ་མངའ་བའོ། །དངོས་གྲུབ་ཀུན་གྱི་རྩ་བ་རྡོ་རྗེ་འཛིན་པ་ཉིད་སྒོ་ཐམས་ཅད་ནས་མཉེས་པར་
བྱེད་ཅིང་། ཐུན་བཞིའི་རྣལ་འབྱོར་མཆོག་ལས་མི་གཡེལ་བ་དང་། ཐུན་མཚམས་ཀུན་ཏུ་དམ་
པའི་ཆོས་བཤད་པ་ལ་སྤྲོ་ཞིང་ཆོས་སྤྱོད་ཀྱི་རིམ་པ་དང་། ཟབ་མོའི་བཟླས་བརྗོད་ལ་འགྲུས་པ་མི་
ལྷོད་པ་དང་། དམན་པའི་ས་གཉིས་ལས་རིང་དུ་གོལ་བའི་དབེན་པར་སྤྲོ་ཞིང་། བསྡུ་བའི་དངོས་
པོ་བཞིའི་མཛད་པ་དང་མ་བྲལ་བ་ཉིད་དང༌། རང་གང་ལ་གནས་པའི་དམ་ཚིག་དང་སྡོམ་པའི་
ཚོགས་ཀྱིས་གདུལ་བྱ་གཞན་རྗེས་སུ་འཛིན་པ་ལ་སྐྱོ་བ་སྤེངས་པའི་ཕྲིན་ལས་ཡོད་པ་ཞེས་བྱ་བ་
འདི་དག་ནི། རྒྱལ་སྲས་ཆེན་པོར་མཚོན་པའི་ཆོས་ཐ་མར་དགེ་བ་སྟེ། འདི་དག་གང་ལ་མཆིས་
337

ལྔ་རིག་དབེ་ཚོགས་ལས།
༼མ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
པའི་སེམས་ཅན་ཆེན་པོ་དེ་ཐམས་ཅད་ནི་རྒྱལ་བ་སྲས་དང་བཅས་པའི་གདུང་འཚོབ་པ་ཉིད་དུ་ངེས་
ལ། དེ་ཐམས་ཅད་ཀྱང་རྗེ་བཙུན་དམ་པ་འདི་ཉིད་ལ་མངའ་བ་ཡིན་ནོ་ཞེས་རང་གི་མྱོང་བས་
མངོན་སུམ་དུ་གྲུབ་པའི་ཤེས་རབ་ཀྱིས་རྣམ་པར་བརྟགས་ཤིང་། ཡིད་ཆེས་པའི་གནས་སུ་འདྲེས་
པར་བྱས་ནས། ཕྱིས་འབྱུང་གི་བརྒྱུད་འཛིན་དག་ལ་བླ་མ་ཚད་མར་བྱ་བའི་གཏམ་ཉིད་དུ་བྱས་པ་
ཡིན་ནོ། །དེ་ལྟར་བསྟན་པ་རིན་པོ་ཆེའི་བགྱི་བ་དང་། འགྲོ་བ་མང་པོ་ཕན་པ་དང་དགེ་ལེགས་སུ་
བྱ་བའི་མཛད་པ་དག་མཐར་ཕྱིན་པར་མཛད་ནས། རང་ལོ་ང་བདུན་པ་ས་ཕོ་སྤྲེའུའི་ལོ། ཧོར་ཟླ་
བཅུ་པའི་ཡར་ཚེས་གཅིག་ལ། སྔོན་གླང་རི་ཐང་པ་ཆེན་པོས་ཐོག་མར་བྱང་ཆུབ་ཀྱི་སེམས་ཡུན་
རིང་དུ་སྦྱངས་པའི་གནས་རི་སྐྱེས་དམར་པོའི་སྟེངས་དེར། དུས་ཕྱིས་དགོངས་པ་སྔོན་བཏང་གི་
དབེན་གནས་དགེ་འཕེལ་གྱི་མཚན་ཅན་གྲུབ་པ་དེར་ཕེབས་ནས། ཞག་ཤས་བསྙུང་བའི་ཚུལ་
བསྟན། ཡར་ངོའི་ཚེས་བཅུ། དཔའ་བོ་དང་རྣལ་འབྱོར་མའི་ཚོགས་རང་གི་ངང་གིས་འདུ་བའི་
ཁྱད་པར་ཅན་གྱི་ཉི་ཤར་ལ། ལམ་ཟབ་བླ་མའི་རྣལ་འབྱོར་གྱི་ངང་གིས་བདེ་བ་ཅན་དུ་གཤེགས་
སོ། །རྒྱལ་བའི་སྲས་རྣམས་ས་ཡི་ཕྱོགས། །གང་དུ་བཞུགས་པའི་འགྲོ་རྣམས་ཀྱི། །བློ་མཚོའི་ཆུ་
གཏེར་བརྙོགས་པ་ན། །སྐུ་ཡི་དཀྱིལ་འཁོར་ཕྲིན་ལས་ཀྱི། །ཆ་ཤས་རྫོགས་པར་མི་འཆར་བ། །
འདི་ལ་མྱ་ངན་མི་བྱ་སྟེ། །བཤད་སྒྲུབ་རྒྱུད་འཛིན་བུ་སློབ་ཀྱི། །ཉི་མ་གསལ་པོ་རྟག་ཏུ་འཆར། །
དེ་ནས་ས་མོ་བྱའི་ལོ་ཧོར་ཟླ་བཅུ་པའི་དུས་ཆེན་ལ། སྐུ་གདུང་རིན་པོ་ཆེ་ཙན་དན་གྱི་ཞུགས་ལ་
ཞེན་པར་མཛད་པ་དེའི་ཚེ། ཡུལ་ལྗོངས་ཀྱི་སྐྱེ་བོ་རྣམས་ཀྱིས་མཆོད་པའི་ཚོགས་མང་པོས་ས་གཞི་
མངོན་པར་བཀྲ་ཞིང་། ལྷའི་ཚོགས་ཀྱིས་མངོན་པར་སྤྲུལ་པའི་མེ་ཏོག་གི་ཆར་ཆེན་པོ་ཉིན་མཚན་
དུ་མར་ཕེབས། ཁ་དོག་སྣ་ལྔའི་རིང་བསྲེལ་གྱི་ཚོགས་ལྷུག་པར་བྱོན་པ་གྲངས་ལས་འདས་ཤིང་།
གདུང་ཚ་བཏབ་པ་ལ་མར་གྱི་གོང་བུར་ཡུངས་ཀར་གྱི་ཚོགས་གཏམས་པ་ལྟ་བུར་གྱུར་པ་ནི་གྲངས་
ལས་འདས་ཏེ། ཇི་སྐད་དུ། འཕགས་པ་རྣམས་ཀྱི་རིང་བསྲེལ་ནི། །བསོད་ནམས་སྟོབས་ལས
འཁྲུངས་པ་སྟེ། །ལུས་ཅན་རྣམས་ཀྱི་བསོད་ནམས་རྟེན། །རྒྱུན་མི་ཆད་པའི་རྒྱུ་ཡིན་ནོ། །ཞེས་
གསུངས་པ་དེ་ཉིད་དོ། །དེ་ལྟར་སྐུ་ཚེ་མཐར་ཕྱིན་པའི་རྗེས་ཀྱི་མཛད་པ། མཆོད་འབུལ་དང་སྦྱིན་
གཏོང་། གསོལ་བ་འདེབས་པའི་རྟེན་ཡིན་ཐང་དང་། ཕྱི་ནང་གི་གདུང་རྟེན་དུས་ཆེན་གྱི་མཆོད་
338

རྗེ་བཙུན་ཆོས་ཀྱི་རྗེ་གླང་རི་ཐང་པ་བློ་གྲོས་རྒྱལ་མཚན་དཔལ་བཟང་པོའི་རྣམ་པར་ཐར་པ་མདོ་ཙམ་དུ་བྱ་བ་མོས་པའི་སྟོབས་རབ་ཏུ་བསྐྱེད་པ།
པ།
ཟླ་དུས་ཀྱི་སྒྲུབ་མཆོད་རྣམས་ནི་རྗེ་གོང་མ་རྣམས་ཀྱི་ལམ་སྲོལ་ཇི་ལྟར་ཡོད་པ་བཞིན།
དབུས་གཙང་གི་གདན་ས་ཆེ་བ་དང་། ཞིང་དག་པའི་ཆོས་གྲྭ་རྣམས་དང༌། ཡུལ་ལྗོངས་ཀྱི་སྐྱེ་
བོའི་སྦྱིན་གཏོང་སོགས་ཇི་སྙེད་པ། གདུང་ཉེ་བའི་ཞལ་ངོ་ཞལ་བཞུགས་པ་རྣམས་དང་། ཕྱོགས་
ཀྱི་ཐ་གྲུ་ན་ཡོད་པའི་བུ་སློབ་རྣམས་ཀྱིས་སྔར་སྲོལ་དག་ལས་ཀྱང་ཆེས་ཁྱད་པར་དུ་འཕགས་པ་
ཙམ་དུ་གྲུབ་པ་ལས། བྱེ་བྲག་ཏུ་ནང་རྟེན་རྡོ་རྗེ་འཆང་རྒྱབ་མཐོ་བཅུ་གསུམ་པ། བལ་པོའི་བཟོ་
གནས་པ་མཁས་པས། ལྟ་བས་ཆོག་མི་ཤེས་པ་ཉིད་དུ་གྲུབ་ཅིང་། ནང་བཞུགས་བྱིན་བརླབས་
ཆེ་ཞིང༌། རྣམ་གྲངས་མང་བ་དང་བཅས་པ་བཞུགས་སུ་གསོལ་ནས། དགེ་བའི་བཤེས་གཉེན་
འདུས་པ་རྒྱ་མཚོའི་ཚོགས་ཀྱིས་རབ་ཏུ་གནས་པ་རྒྱས་པར་མཛད་པ་བསྒྲུབས་ནས། སྤྱན་དབྱེའི་
དགའ་སྟོན་གྱི་རིམ་པ་རྒྱ་ཆེ་ལ་བྱིན་ཆགས་པ། འཇའ་ཚོན་གྱི་གུར་དང་། མེ་ཏོག་གི་ཆར་ལ་
སོགས་པ་ལྟས་མང་པོ་དག་དང་བཅས་ཏེ་ལྷུན་གྱིས་གྲུབ་པར་མཛད་པ་ཡིན་ནོ། །འདིར་སྨྲས་པ།
བློ་གྲོས་འཁོར་ཡུག་ཡངས་པའི་ས་ཆེན་འདིར། །བསླབ་གསུམ་རྒྱལ་མཚན་ཚུགས་པའི་རྩེ་མོར་
ནི། །དཔལ་ལྡན་ཕྲིན་ལས་བཟང་པོའི་ནོར་བུ་ཡིས། །དགེ་ལེགས་ཆར་ཆེན་ཕེབས་པའི་བཀྲ་
ཤིས་སྤྱོན། །གང་གི་རང་བཞིན་གཉེན་ཞིང་གཤིན་ལ་ཁྲོ་མི་མངའ་བས་ལོག་པར་གཤེ་ལའང་
འཛུམ་མདངས་བཟང་པོས་གསོང་པོར་སྨྲ་མཛད་པ། །ནམ་དུ་ཡང་ནི་ཁྲིམས་དང་ཐོས་པའི་རློམ་
པས་ཁེངས་པར་མི་མཛད་མཐོ་དམན་ཡོངས་ལ་ཕྲག་དོག་མེད་པར་ཀུན་གྱི་དགེ་ལ་ཡི་རང་བས། །
མང་དུ་གསན་དང་བཤེས་གཉེན་ཚོལ་ལ་སྐྱོ་ངལ་སྤངས་པའི་བརྩོན་འགྲུས་ཀྱིས་ནི་མཐའ་ཡས་
ཡོན་ཏན་ཚོགས་རྣམས་ལྷུན་གྱིས་གྲུབ། །དངོས་གྲུབ་ཀུན་གྱི་རྩ་བ་རྡོ་རྗེ་སློབ་དཔོན་རྫོགས་
སངས་རྒྱས་སུ་ལྟ་བྱེད་མཁན་དེ་བློ་གྲོས་རྒྱལ་མཚན་དཔལ་བཟང་པོའི། །མཛད་པ་ཡིན་ནོ་དེ་དང་
མཚུངས་པ་གཞན་དག་གང་ན་མཆིས་ཀྱང་གུས་པའི་ཡིད་ཀྱིས་ཐལ་མོ་སྦྱོར། །ཞེས། རྗེ་བཙུན་
ཆོས་ཀྱི་རྗེ་གླང་རི་ཐང་པ་བློ་གྲོས་རྒྱལ་མཚན་དཔལ་བཟང་པོའི་རྣམ་པར་ཐར་པ་མདོ་ཙམ་དུ་བྱ་བ་
མོས་པའི་སྟོབས་རབ་ཏུ་བསྐྱེད་པ་ཞེས་བྱ་བ་འདི་ནི། རྗེ་བཙུན་དམ་པ་དེ་ཉིད་ཀྱི་དབང་ལུང་དང༌།
བཤད་པ་དང་། མན་ངག་གི་རྒྱུན་བཟུང་ནས། སྒྲུབ་པའི་བརྒྱུད་འཛིན་པ་ལ་མཆོག་ཏུ་གཞོལ་བ།
རྒྱལ་བ་ཀུན་སྤངས་པ་ངག་དབང་དཔལ་འབྱོར་བཟང་པོ་དང་། མང་དུ་གསན་པ་རྒྱ་མཚོའི་དབུས་
339

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼མ༽
སུ་གནས་པ་བྱ་ཡུལ་མཁན་པོ་རྒྱལ་མཚན་མགོན་པོ་བ་སོགས་ཀྱིས་བསྐུལ་བའི་ངོར་བགྱིས་ནས།
གླང་རི་ཐང་པ་ཁུ་དབོན་མཆེད་དང་བཅས་པའི་བཀའ་དྲིན་གྱིས་ཉེ་བར་འཚོ་བ། དཔལ་ཤཱཀྱ་
མཆོག་ལྡན་དྲི་མེད་ལེགས་པའི་བློས། རྒྱལ་སྲས་སྐལ་ལྡན་ཤིང་རྟའི་གཙུག་ལག་ཁང་ཆེན་པོའི་བྱ་
འདབས་སུ་ཉེ་བར་སྦྱར་བའི་ཡི་གེ་པ་ནི་བློ་བཟང་ཆོས་ཀྱི་རྒྱལ་མཚན་ནོ།། །།མངྒ་ལཾ་བྷ་ཝནྟུ།།
340